D'Uni isch eigentlich au glich  wia immer . D'Spanier nömends (im Moment no) recht locker. Das heisst irgendwia wird eifach alles an Arbeit usagschoba und i han z'Gfühl Ende Dezember, Afang Januar könnt denn no einiges an Gruppaarbet uf mi zuacho… Aber d'Spanier muasch nid wella go ändera i dera Hisicht.  Zum Bispil au das mit dena Exkursiona womer eigentlich hettend: das hends aswia so lang "verhängt" dasses etz as uh Züg worda isch zum an Termin finda wo allna (Studis, Leiter, Fischer) gaht und drum machemers jetzt erst im Januar. Hüt hettemer lut Semesterplan au wider mal müassa en Artikel präsentiara (15min Vortrag uf Spanisch) aber das hends glaub au vergessa und ja i wett jo liaber au nid drna fraga - mier ischs no so recht wenni nid nomal muas en Vortrag macha